
V I L J A N D I  L I N N
LINNAVOLIKOGU


SOTSIAALKOMISJONI
KOOSOLEKU PROTOKOLL

Viljandi 								           11. juuni 2026 nr 1-13/26/7

Algus kell 16.05, lõpp kell 17.07

Koosolekut juhatas: Ülle Lumi
Protokollis: Sirli-Mai Nurka
Võtsid osa liikmed: Erika Kiviloo, Taavi Kobin, Ülle Lumi, Kaja Raja, Hiie Silm, Lii Susi, Marko Suvisild, Are Tints
Puudusid: Kaidi Braun, Koidu Ilisson, Heiki Raudla
Võtsid osa asendusliikmed: Mattias Nõgols (H. Raudla asendusliige), Raul Kukk (K. Braun asendusliige), Helmen Kütt (K. Ilisson asendusliige)
Võtsid osa teenistujad: rahandusameti juhataja Ülle Allik, täisealiste heaolu teenistuse spetsialist Gaide Mikkor (Teams), linnapea Jaak Pihlak, linnasekretär Ene Rink, abilinnapea Anett Suits

Koosolek toimus raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjoni juhataja tegi ettepaneku tõsta linnapeaga seotud päevakorrapunktid päevakorra algusesse. R. Kukk tegi ettepaneku tõsta projektitoetused päevakorra lõppu, kuna see võtab rohkem aega.

Komisjon kinnitas päevakorra.

PÄEVAKORD:
1. Viljandi linna 2026. aasta I lisaeelarve, II lugemine (2026/72-1)
2. Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
3. Kohaliku rahvaküsitluse korraldamise kord (2026/73)
4. Viljandi linna põhimäärus, I lugemine (2026/76)
5. Viljandi Linnavolikogu töökord, I lugemine (2026/77)
6. Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
7. Projektitoetused
8. Muud küsimused


PÄEVAKORRAPUNKT NR 1
Viljandi linna 2026. aasta I lisaeelarve, II lugemine (2026/72-1)
KUULATI:
J. Pihlak – eelnõu kohaselt teeb linnavalitsus linnavolikogule ettepaneku kinnitada 2026. aasta I lisaeelarve tulude ja kulude summad. 2026. aasta I lisaeelarve kogumaht on 43,3 miljonit eurot, põhitegevuse tulem 2 188 391 eurot. Põhitegevuse tulud jäid samaks, mis esimesel lugemisel ja põhitegevuse kulud suurenevad 63 673 euro võrra võrreldes I lugemisega. Investeerimistegevuse tulud ja kulud vähenevad 500 000 euro võrra. Muudatusettepanekud linnavalitsuselt on muuta 2026. aasta I lisaeelarve II lugemiseks põhitegevuse eelarve osa järgmiselt: tõsta tagasi Kultuuri-, haridus- ja sotsiaalvaldkonnale KVHA kulud Majanduse tegevusalalt; mitte arvestada I lisaeelarvesse volikogu saali remondi ja inventari kulusid; kajastada eelarvesse Viljandi Noortekeskuse II poolaasta majandamiskulud. Muuta investeerimistegevuse eelarve osa järgmiselt: tõsta tagasi investeeringute reservi Viljandi järveäärse piirkonna taristu arendamine 2026-2027 (Roo tn parkla); tõsta eelarvest välja Järve tänava kergliiklustee (meede 16.7).

Komisjoni juhataja pani eelnõu hääletusele.
Hääletati:
10 poolt, vastu ja erapooletuid ei olnud, 1 jättis hääletamata

OTSUSTATI:
Toetada eelnõu „Viljandi linna 2026. aasta I lisaeelarve (2026/72-1)“ II lugemist.


PÄEVAKORRAPUNKT NR 2
Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)
KUULATI:
J. Pihlak – eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

A. Tints tegi ettepaneku kutsuda Viljandimaa Omavalitsuste Liidu esindaja volikogu istungile.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine (2026/78)“.


PÄEVAKORRAPUNKT NR 3
Kohaliku rahvaküsitluse korraldamise kord (2026/73)
KUULATI:
E. Rink – eelnõu eesmärk on kehtestada kohaliku rahvaküsitluse korraldamise kord, mis on ette nähtud kohaliku omavalitsuse korralduse seaduse (edaspidi KOKS) uue redaktsiooni kehtima hakkamisega.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Kohaliku rahvaküsitluse korraldamise kord (2026/73)“.




PÄEVAKORRAPUNKT NR 4
Viljandi linna põhimäärus, I lugemine (2026/76)
KUULATI:
E. Rink – eelnõu eesmärk on linna põhimäärust kaasajastada ja viia see vastavusse kohaliku omavalitsuse korralduse seadusega. Kohaliku omavalitsuse korralduse seaduse § 8 sätestab omavalitsuse põhimääruse kohustusliku sisu ja selle kehtestamise ning § 22 lõike 1 punkti 9 kohaselt on tegemist volikogu pädevuses oleva otsustusega. See on kindlasti esimene lugemine ning palun, et see läheks teisele lugemisele septembrikuusse.

Komisjoni juhataja tegi ettepaneku toetada eelnõu teisele lugemisele saatmist septembrikuus.

OTSUSTATI:
Toetada eelnõu „Viljandi linna põhimäärus (2026/76)“ teisele lugemisele saatmist septembrikuus.


PÄEVAKORRAPUNKT NR 5
Viljandi Linnavolikogu töökord, I lugemine (2026/77)
KUULATI:
E. Rink – eelnõu eesmärk on ajakohastada Viljandi Linnavolikogu töökorda, viia see vastavusse kohaliku omavalitsuse korralduse seadusega ning korrastada volikogu töökorralduse regulatsiooni. Kohaliku omavalitsuse korralduse seaduse § 44 lõike 1 kohaselt kehtestab volikogu oma töökorra määrusega. See on kindlasti esimene lugemine ning palun, et see läheks teisele lugemisele septembrikuusse.

Komisjoni juhataja tegi ettepaneku toetada eelnõu teisele lugemisele saatmist septembrikuus.

OTSUSTATI:
Toetada eelnõu „Viljandi Linnavolikogu töökord (2026/77)“ teisele lugemisele saatmist septembrikuus.


PÄEVAKORRAPUNKT NR 6
Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)
KUULATI:
A. Suits – eelnõu eesmärk on tunnistada kehtetuks Viljandi Linnavolikogu 28.12.2011 määrus nr 102 „Viljandi linna elukohajärgse kooli kinnitamine põhikooli õpilastele“.

Komisjoni juhataja küsis, kas nõutakse hääletust. Hääletust ei nõutud.

OTSUSTATI:
Toetada eelnõu „Viljandi Linnavolikogu 28.12.2011 määruse nr 102 „Viljandi linna elukohajärgse kooli kinnitamine põhikooli õpilastele“ kehtetuks tunnistamine (2026/80)“.


PÄEVAKORRAPUNKT NR 7
Projektitoetused
KUULATI:
G. Mikkor andis ülevaate projektitoetuste voorust, kuhu esitati kokku 4 taotlust. Käesolevas voorus on jagada 1965 eurot. Projekte hindas kaheksa komisjoni liiget ning ei hinnanud kolm liiget.

A. Tints tegi ettepaneku mitte arvestada nende hindajate toetussummade ettepanekuid, kes olid projektidele kogusummas määranud toetuseid 500 eurot või rohkem üle jagada olnud 1965 euro. A. Tints arvutas sellele tuginedes uued toetussummade ettepanekud ja tegi ettepaneku jagada toetussummad nende alusel.

Komisjon nõustus antud ettepanekuga.

· MTÜ Headuse Taru taotleb 255 eurot projekti „Viljandi sõpruslinna Ternopili lastele spordi ja vaimse tervise toetamise laager“ jaoks.
Hinnangute koondi alusel on keskmine hinne 2,28 ja keskmine summa 147 eurot.

Komisjoni juhataja tegi ettepaneku eraldada 147 eurot.
Hääletati:
6 poolt, vastu ja erapooletuid ei ole

Otsustati: Eraldada MTÜ-le Headuse Taru 147 eurot.
Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

· MTÜ Headuse Taru taotleb 1 178 eurot projekti „Uussisserändajate eelkooliealiste laste sotsiaalsete oskuste koolitus“ jaoks.
Hinnangute koondi alusel on keskmine hinne 2,51 ja keskmine summa 588 eurot.

Komisjoni juhataja tegi ettepaneku eraldada 588 eurot.
Hääletati:
4 poolt, 1 vastu, 1 erapooletu

Otsustati: Eraldada MTÜ-le Headuse Taru 588 eurot.
Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

· MTÜ Päevakeskuse Vinger taotleb 855 eurot projekti „Päevakeskuse veerandsaja aastane“ jaoks.
Hinnangute koondi alusel on keskmine hinne 3,11 ja keskmine summa 532 eurot.

Komisjoni juhataja tegi ettepaneku eraldada 532 eurot.
Hääletati:
6 poolt, vastu ja erapooletuid ei olnud

Otsustati: Eraldada MTÜ-le Päevakeskus Vinger 532 eurot.
Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

E. Kiviloo ja H. Silm taandasid ennast ning lahkusid ruumist.

· Viljandimaa Puuetega Inimeste Nõukoda taotleb 1 700 eurot projekti „Rahvusvahelise puuetega inimeste päeva pidulik üritus“ jaoks.
Hinnangute koondi alusel on keskmine hinne 3,12 ja keskmine summa 698 eurot.



Komisjoni juhataja tegi ettepaneku eraldada 698 eurot.
Hääletati:
4 poolt, vastu ja erapooletuid ei olnud

Otsustati: Eraldada Viljandimaa Puuetega Inimeste Nõukojale 698 eurot.
Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

E. Kiviloo ja H. Silm kutsuti tagasi ruumi.

OTSUSTATI:
Eraldada:

	MTÜ Headuse Taru
	Viljandi sõpruslinna Ternopili lastele spordi ja vaimse tervise toetamise laager
	147 eurot

	MTÜ Headuse Taru
	Uussisserändajate eelkooliealiste laste sotsiaalsete oskuste koolitus
	588 eurot

	MTÜ Päevakeskus Vinger
	Päevakeskus veerandsaja aastane
	532 eurot

	Viljandimaa Puuetega Inimeste Nõukoda
	Rahvusvahelise puuetega inimeste päeva pidulik üritus
	698 eurot




PÄEVAKORRAPUNKT NR 8
Muud küsimused
KUULATI:
Arutati projektitoetuste jagamisega seotud küsimusi ning tulevaste komisjoni koosolekute teemasid. Tehti ettepanek kutsuda augustikuu komisjoni koosolekule ülevaadet andma kahe asutuse juht Ave Paavo. Samuti peeti vajalikuks saada ülevaade sotsiaalameti tegevusest, mobiilse sotsiaaltöötaja tööst ning erinevate projektide tulemustest. Arutati ka noorte heaolu spetsialisti kaasamist, et käsitleda noorte sotsiaalseid probleeme ja noortega tehtavat tööd. Lisaks tehti ettepanek kutsuda komisjoni koosolekule SA Tervikumi kommunikatsioonispetsialist. Tõstatati ka mõte korraldada komisjonile külaskäik Riigikogu sotsiaalkomisjoni.

OTSUSTATI:
Informatsioon võtta teadmiseks.


(allkirjastatud digitaalselt)					(allkirjastatud digitaalselt)
Ülle Lumi							Sirli-Mai Nurka

